stanford-oval/wikipedia huggingface dataset:
Antti Pelkola

Antti Pelkola vuonna 1972, taustalla Hakan rakentaman Merihaan asuintalo.
Antti Jussi Olavi Pelkola (22. toukokuuta 1923 Hattula – 26. maaliskuuta 1982 Kirkkonummi) oli suomalainen juristi ja varatuomari, joka toimi rakennusalan palveluksessa. Hän oli Rakennuskunta Hakan toimitusjohtaja vuosina 1959–1969 ja pääjohtaja vuosina 1969–1982.
Pelkolan isä oli sahayrittäjäksi ryhtynyt entinen pienviljelijä. Pelkola kirjoitti ylioppilaaksi 1945, valmistui insinööriksi 1948 ja suoritti 1951 ylemmän oikeustutkinnon. Varatuomarin arvon hän sai 1955. Hän työskenteli vuosina 1953–1958 Maaseudun keskusrakennustoimisto Oy:n lakimiehenä ja vuosina 1957–1958 myös sen hallinnollisena johtajana, jolloin hän pääsi perehtymään rakennusalaan juristin näkökulmasta. Pelkola kutsuttiin tästä tehtävästä vuonna 1959 rakennusliike Hakan toimitusjohtajaksi. Nimike vaihtui vuonna 1969 pääjohtajaksi, minkä lisäksi hän oli vuodesta 1968 johtokunnan puheenjohtaja.
Pelkolan johtajakaudella niin sanottuun punapääomaan kuulunut, vuonna 1938 perustettu Helsingin Asuntokeskuskunta Haka kohosi yhdeksi Suomen suurimmista rakennusyhtiöstä. Yhtiön päätoimiala oli asuntorakentaminen pääkaupunkiseudulla. Haka rakensi 1960- ja 1970-luvuilla monet alueen lähiöistä, kuten Helsingin Roihuvuoren ja osin Pihlajamäen ja Kontulan, Espoon Karakallion ja Matinkylän, Vantaan Koivukylän sekä Kirkkonummen Gesterbyn. Useimmat hankkeet toteuttiin aluerakentamissopimuksilla, ja Pelkola oli kehittämässä niin sanottua kolmikantamallia, jossa rakennusliike osti maan ja rakensi, kunta kaavoitti alueen rakennusliikkeen toiveiden mukaisesti ja valtion omistama Arava antoi rahoitusta. Aravan hintasäännöstelyn piirissä olleen sosiaalisen asuntotuotannon ohella Haka laajensi 1960-luvun alussa toimintansa myös niin sanottuihin kovan rahan asuntoihin, jotka rahoitettiin kalliilla hintatasolla ilman yhteiskunnan tukea. Kun asuntorakentaminen väheni 1970-luvun öljykriisin seurauksena, yhtiö laajensi toimintansa urakoitsijana koko Suomeen ostamalla itselleen useita maakunnallisia rakennusyhtiöitä ja otti nimekseen Rakennuskunta Haka. Se lähti mukaan myös rakennusvientiä Neuvostoliittoon harjoittaneeseen Finn-Stroi-yhtymään, jonka johtokunnan varapuheenjohtajana Pelkola oli vuosina 1972–1977.
Pelkola oli mukana ideoimassa Valtakunnallisen vuokratalo-osuuskunta VVO:n perustamista vuonna 1969 ja toimi sen ensimmäisenä hallituksen puheenjohtajan kuolemaansa saakka. Hän kuului myös Asuntoreformiyhdistyksen hallitukseen vuodesta 1963 ja hänellä oli muitakin asuntopolitiikkaan liittyneitä luottamustoimia. Hän oli vuosina 1964–1965 Asuntohallituksen perustamista valmistelleen Aravan uudistamiskomitean puheenjohtaja ja vuosina 1966–1970 sisäministeriön aluerakentamisjaoston puheenjohtaja.
Pelkolan puoliso Kirsti Sauramo oli geologian professori Matti Sauramon tytär.
Aspire Tower

Aspire Tower kuvassa vasemmassa reunassa.
Aspire Tower (arab. برج أسباير‎, Burj Asbāyr) on Dohassa Qatarissa sijaitseva 300 metriä korkea pilvenpiirtäjä, joka on maan kolmanneksi korkein rakennus. Torni rakennettiin vuosina 2005–2007, ja siinä on 36 kerrosta. Rakennuksessa on hotelli ja toimistotiloja. Tornin suunnitteli arkkitehtuuripalveluita tarjoava Arup.
Aunuksen rauhoitusalue

| --- | --- |
Sijainti:  Laatokan itärannalla, Karjalan tasavallan ja Leningradin alueen rajalla. Leningradin alueen puolella siihen liittyy välittömästi Ala-Syvärin luonnonpuisto. Venäjä
Pinta-ala:  270 km²
| --- | --- |
Nimi alkuperäiskielellä:  ven. Олонецкий Заказник
Tyyppi:  zakaznik (käännä suomeksi), Venäjän federaation valtiolliset luonnonsuojelualueet 
Perustettu:  20. helmikuuta 1986
muokkaa - muokkaa wikitekstiä - muokkaa Wikidataa
Aunuksen rauhoitusalue (Aunuksen luonnonsuojelualue) (ven. Олонецкий Заказник, Olonetski zakaznik) on Venäjän federaation liittovaltiotason luonnonsuojelualue Karjalan tasavallan Aunuksen piirissä. Aunuksen suojelualue perustettiin 20. helmikuuta 1986. Se on merkittävä muuttavien vesilintujen levähdysalue.
Alue on 270 neliökilometrin laajuinen ja se sijaitsee Laatokan itärannalla, Karjalan tasavallan ja Leningradin alueen rajalla. Leningradin alueen puolella siihen liittyy välittömästi Ala-Syvärin luonnonpuisto. Yhdessä suojelualueet muodostavat 605 neliökilometriä kattavan Syvärinlahden kosteikkoalueen, joka kuuluu Ramsar-alueisiin.
Aunus

Aunus voi viitata seuraaviin:
Aunus eli Aunuksenkaupunki, kaupunki ja kaupunkikunta Karjalan tasavallassa Venäjällä
Aunus eli Aunuksen Karjala, historiallinen alue, nyk. Karjalan tasavallan eteläpuolisko
Aunus eli aunuksenkarjalan kieli eli livvi, itämerensuomalainen kieli tai murre
Aunus, Suomen merivoimien tykkivene
Aunus, Suomen merivoimien aputykkivene (sota-alus)
Aunus, miehen etunimi
1480 Aunus, asteroidi
Aunuksen piiri tai Aunuksen kansallinen piiri, hallintopiiri Laatokan pohjoisrannalla Karjalan tasavallan eteläosassa
Aunuksen kuvernementti, historiallinen Venäjän keisarikunnan kuvernementti Luoteis-Venäjällä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aunus”, voi hakea sivunnimihaulla, laajalla sivunnimihaulla tai tekstihaulla.
Anthon van Rappard

Anthon van Rappard
Anthon Gerhard Alexander van Rappard (14. toukokuuta 1858 Zeist, Alankomaat – 1. maaliskuuta 1892 Santpoort) oli hollantilainen taidemaalari ja piirtäjä. Hän maalasi öljyväreillä ja vesiväreillä.
Van Rappard oli Lawrence Alma-Tademan ja Jean-Léon Gérômen oppilas. Hän maalasi uransa aikana 1873–1892 Hollannissa, Belgiassa ja Pariisissa, viimeiset kolme vuottaan Santpoortissa. Hän oli Vincent van Goghin ystävä vuosina 1881–1885.
Aiheesta muualla

Kuvia tai muita tiedostoja aiheesta Anthon van Rappard Wikimedia Commonsissa
Arajärvi

Arajärvi voi tarkoittaa seuraavia asioita:
Henkilöitä

Juhani Arajärvi (vuoteen 1906 Alin, 1867–1941) pankinjohtaja ja ministeri
Kirsti Arajärvi (1911–1991), lehtori ja paikallishistorian tutkija, Wäinö Arajärven tytär
Terttu Arajärvi (1922–2014), lastentautien erikoislääkäri, professori
Pentti Arajärvi (s. 1948), professori,  presidentti Tarja Halosen puoliso
Wäinö Arajärvi (1879–1961), toimitusjohtaja ja talousneuvos
Paikkoja

Arajärvi, järvi Pälkäneellä
Arajärvi, järvi Savukoskella
Aspley Guisen rautatieasema

| Aspley Guise |
| --- | --- |

Perustiedot
Lyhenne:  APG
Rataosa:  Marston Vale Line
Sijainti:  52°01′15.6″N, 0°37′55.2″W
Osoite:  Salford Road, Aspley Guise, Bedfordshire, MK17 8XF
Paikkakunta:  Aspley Guise
Valtio:  Yhdistynyt kuningaskunta
Avattu:  1905
Liikenne
Käyttäjiä (v.):  9 962 (2017–2018)
Liikennöitsijä(t):  London Midland
Ratapiha
Raiteisto:  2 laituriraidetta
Aiheesta muualla
 Wikimedia Commons 
Aspley Guisen rautatieasema on rautatieasema Aspley Guisen kylässä Bedfordshiressä. Se sijaitsee Marston Vale Linen varrella.
Asema avattiin vuonna 1905. Se suljettiin 1. tammikuuta 1917, mutta avattiin uudelleen jo 5. toukokuuta 1919. Asemaa käytti 9 962 matkustajaa kaudella 2017–2018.
Anadia

| Anadia |
| --- | --- |
 Anadian katukuvaa
 lippu:  vaakuna
 Anadia Portugalin kartalla
 Koordinaatit: 40°26′32″N, 8°26′10″W 
Valtio:  Portugali
Alue:  Centro
Ala-alue:  Baixo Vouga
Piiri:  Aveiro
Hallinto:  
 – Hallinnon tyyppi:  Kunta
 – Pormestari:  Teresa Belém Cardoso
Pinta-ala:  
 – Kokonaispinta-ala:  217 km²
Väkiluku (2022):  27 875
 – Väestötiheys:  128,7 as./km²
 
 www.cm-anadia.pt 
Infobox OKVirheellinen NIMI-arvo: 
Anadia on Portugalin kunta Aveiron piirissä Centron hallintoalueella. Sen pinta-ala on noin 217 neliökilometriä ja väkiluku 27 875 (vuonna 2022). Kunnan väestötiheys on siten 128,7 asukasta neliökilometrillä.
Anadian pormestari on Teresa Belém Cardoso.
Freguesiat

Aguim
Amoreira da Gândara
Ancas
Arcos
Avelãs de Caminho
Avelãs de Cima
Mogofores
Moita
Óis do Bairro
Paredes do Bairro
Sangalhos
São Lourenço do Bairro
Tamengos
Vila Nova de Monsarros
Vilarinho do Bairro
Aiheesta muualla

Kuvia tai muita tiedostoja aiheesta Anadia Wikimedia Commonsissa
Viralliset sivut (portugaliksi)
Aveiron piirin kunnat
Águeda
Albergaria-a-Velha
Anadia
Arouca
Aveiro
Castelo de Paiva
Espinho
Estarreja
Ílhavo
Mealhada
Murtosa
Oliveira de Azeméis
Oliveira do Bairro
Ovar
Santa Maria da Feira
São João da Madeira
Sever do Vouga
Vagos
Vale de Cambra
Asplenia

Asplenia on tila, jossa ihmiseltä puuttuu perna. Joillakin elin puuttuu synnynnäisesti, ja joskus se saatetaan leikata pernan vaurioiduttua esimerkiksi onnettomuudessa.
Asplenia itsessään ei ole hengenvaarallista, mutta sillä on todettu seuraavanlaisia komplikaatioita:
vähäinen kasvu punasolujen ja verihiutaleiden kierrossa
pienentynyt reagoivuus joillekin rokotteille
suurempi alttius bakteeri- ja alkueläintartunnoille, erityisesti polysakkaridikapselilla suojattujen bakteerien aiheuttamalle verenmyrkytykselle
28 vuotta jatkuneessa tutkimuksessa 740:ltä toisen maailmansodan veteraanilta poistettiin taistelukentällä perna, joista kuusi prosenttia kuoli keuhkokuumeeseen (odotetun 1,3:n sijaan) ja 4,1 prosenttia iskeemiseen sydänsairauteen (odotetun 3:n sijaan). Muiden sairauksien osuuksissa ei huomattu merkittäviä eroja.
Asplund

Asplund on muun muassa seuraavien henkilöiden sukunimi:
Allan Asplund (1906–1961), suomalainen päätoimittaja
Anneli Asplund (s. 1939), suomalainen kansanmusiikin ja folkloristiikan tutkija
Birger Asplund (1929–2023), ruotsalainen moukarinheittäjä
Carl-Erik Asplund (1923–2024), ruotsalainen pikaluistelija ja olympiamitalisti
Dan Asplund (1948–2020), suomalainen diplomi-insinööri ja tekniikan tutkimusprofessori
Gunnar Asplund (1885–1940), ruotsalainen arkkitehti
Ida Asplund (s. 1979), suomenruotsalainen yhteiskunta-aktivisti
Karl Asplund (1890–1978), ruotsalainen runoilija, filosofian tohtori, kriitikko ja taidekaupan toimitusjohtaja
Katarina Asplund (1690–1758), suomalainen pietistinen uskonnollinen vaikuttaja
Lillian Asplund (1906–2006), viimeinen elossa ollut RMS Titanicilta hengissä selvinnyt yhdysvaltalainen
Rasmus Asplund (s. 1997), ruotsalainen jääkiekkoilija
Roy Asplund (s. 1935), suomalainen viulisti ja musiikkipedagogi
Turo Asplund (s. 1985), suomalainen jääkiekkoilija
Volter Asplund (1893–1932), suomalainen jääkärieverstiluutnantti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Arkipäivän syyhy

Arkipäivän syyhy on porilaisen taiteilijaseura NYTE ry:n vuonna 1993 toteuttama kokonaisuus, johon sisältyi taidenäyttely ja performanssi.
Näyttely

Arkipäivän syyhy -näyttely oli esillä Poriginal galleriassa 17.4.-4.5.1993. Taiteilijaseura NYTE ry:ltä oli gallerian yläkerrassa esillä videoteoksia ja alakertaan taiteilijaseura oli kutsunut taiteilija Miina Äkkijyrkän. Äkkijyrkältä esillä oli lehmäaiheisia piirustuksia ja veistoksia.
NYTE ry:n videoissa vanhat uskomukset, jokapäiväiset tottumukset sekä kuvitteelliset ainekset sekoittuivat keskenään. Näyttelytiedotteessaan nyteläiset kirjoittivat: "Arki on täynnä tapoja ja tottumuksia. Asioita, joita teemme sen kummemmin ajattelematta syytä. "Aina ennenkin on tehty niin". Kansanperinne, uskomukset, taikausko ja arkiset tavat muuntuvat ajan mittaan. Karhunpeijaiset, parantava reikävesi, myyttiset eläimet, arkipäiväiset terveyden ja mammonan loitsuamiset saavat uuden muodon viimeistään NYTEläisten käsittelyssä." Näyttelyssä olleiden videoiden musiikillisen osuuden teki nakkilalainen The World Mänkeri Orchestra EtnoPojat -yhtye.
Performanssi

Arkipäivän syyhy -performanssi syntyi taiteilijaseura NYTE ry:n ja The World Mänkeri Orchestra EtnoPojat -yhtyeen yhteistyönä. Performanssi esitettiin Porin taidemuseossa 23.4.1993 ja sen kesto oli noin 25 minuuttia. NYTE ry:stä performanssissa esiintyivät Saija Hairo, Eija Hannus, Kaisu Koivisto, Kaisa Kukkasmäki, Marja-Leena Kukkasmäki, Erja Lehtonen, Henry Merimaa, Päivi Setälä (o.s. Mikkonen), Pia Puisto, Sinikka Santikko, Jari Sunnari ja Anna Teponoja. EtnoPojat -yhtye oli mukana performanssissa kokonaisuudessaan.
Performanssissa tarkasteltiin ihmisen kehittämiä tottumuksia sekä rituaaleja ja niiden ilmenemistä nykypäivän arkielämässä. Nyteläiset ovat haastetteluissa kertoneet tutkineensa esitystä varten mm. karhunpeijaisia, reikävedellä parantamista ja lasten loruleikkejä. EtnoPojat pyydettiin mukaan, koska yhtyeen musiikillisten ideoiden huomattiin sopivan yhteen performanssin perusajatuksen kanssa. Tiivistetysti nyteläisten mukaan performanssissa oli kysymys elämästä ja kuolemasta, ei pelkästään fyysisestä vaan myös tunteiden kuolemisesta. Performanssin esitteessä esityksen sisältöä avattiin seuraavasti: "Arkipäivän syyhy kertoo ihmisistä, meistä, jotka haluamme parantua syyhystä, ja voimasta, joka estää parantumisen. Se kertoo halustamme säröisämpään elämään pois arkipäivän syyhystä ja liiasta keveydestä: Haluamme viettää omaa karnevaalia, koettaa unohtaa syyhyn, mutta elämä on liian lyhyt, jotta oppisimme unohtamaan. Inhimillinen halumme miellyttää, vastata oletettuihin ja todellisiin odotuksiin vie meitä. Oma karnevaali saattaa jäädä lyhyeksi. On helppo tehdä kuten toisetkin, kyselemättä, helppo noudattaa käskyjä, kyselemättä."
Aiheesta muualla

Videotaltiointi performanssista, Porin taidemuseon arkistosivusto. (Arkistoitu – Internet Archive)
Army Attack

Army Attack on ilmainen Facebookissa oleva ylhäältäpäin kuvattu peli, jonka julkaisija on Digital Chocolate. Peli muistuttaa paljon Clash of Clansia.
Pelin alussa pelaajalle opetetaan perustoiminnot kuten liikkuminen ja rakentaminen. Pelin tarkoituksena on valloittaa vihollisen saaria ja tuhota niillä olevia rakennuksia ja rakentaa tilalle omia rakennuksia. Rakennuksia on monenlaisia, vartiotorneja, varastoja ja tehtaita. Vihollisten maata valloittaessa ja rakennuksia ja sotilaita tuhottaessa saat XP-pisteitä sekä rahaa, jota voit käyttää pelin kaupassa. Army Attack tarjoaa myös halukkaille mahdollisuuden ostaa oikealla rahalla kultaa tai pelirahaa.
Artsvašen

| Artsvašen |
| --- | --- |
 Artsvašen on kokonaan Azerbaidžanin ympäröimä.
 Artsvašen
 Koordinaatit: 40°38′46″N, 45°30′56″E 
Valtio:  Armenia
Maakunta:  Geghark'unik'
Perustettu:  1845
Hallinto:  
 – Asutustyyppi:  Kylä
Pinta-ala:  
 – Kokonaispinta-ala:  noin 40 km²
Infobox OKVirheellinen NIMI-arvo: 
Artsvašen (myös Artzvašen ja Baškend) (arm. Արծվաշեն, azer. Başkənd) on kylä Geghark'unik'in maakunnassa Armeniassa. Se on myös Armenian eksklaavi Azerbaidžanissa, eli alue on kokonaan Azerbaidžanin ympäröimä. Eksklaavi on pohjois-eteläsuunnassa noin 9,4 kilometriä pitkä. Kylä perustettiin vuonna 1845 ja tunnettiin vuoteen 1980 saakka nimellä Baškend. Azerbaidžan on miehittänyt aluetta vuodesta 1992 lähtien. Nykyään suurin osa alueen asukkaista on azereita.
Kylä on neuvostosankari Saribek Tšilingarian syntymäpaikka.
Aiheesta muualla

Jan S. Krogh's GeoSite (englanniksi)
Aransaaret

| Aransaaret |
| --- | --- |
 Rannikkoa Inis Mórin saarella
  
Maantiede
Muut nimet:  Oileáin Árann
Merialue:  Atlantti
Saaria yht.:  3
Suurin saari:  Inis Mór
Muita saaria:  Inis Meáin, Inis Oírr
Pinta-ala:  51 km²
Valtio
Valtio:  Irlanti
Kreivikunta:  Galway
Väestö
Väkiluku:  1 200
Asutuskeskukset:  Kilronan
Aransaaret (iiriksi Oileáin Árann) on kolmen saaren ryhmä Irlannin länsirannikolla. Se kuuluu Galwayn kreivikuntaan. Saaret ovat Inis Mór, Inis Meáin ja Inis Óirr.  Englanninkieliset nimet ovat Inishmore, Inishmaan ja Inisheer. Suurin saari on Inishmore ja sillä sijaitseva Kilronanin kylä on Aransaarien suurin asutuskeskus.
Aransaaret ovat iirinkielistä aluetta. Saarten asukasluku on 1 218 (2006).
Käsintehdyt Aran-villapaidat ovat peräisin saarilta. Villapaidat neulottiin aikoinaan yksilöllisiksi siksi, että jos kalastaja hukkui, pystyttiin hänet myöhemmin tunnistamaan villapaidasta.
Aransaarelaisia henkilöitä

Máirtín Ó Direáin (1910–1988), runoilija
Liam O'Flaherty (1896–1984), kirjailija
Aiheesta muualla

Tomi Kontio: Myrskyn reunalla. Mondo.
Kuvia tai muita tiedostoja aiheesta Aransaaret Wikimedia Commonsissa
Aspects of Albert Järvinen

| Aspects of Albert Järvinen Albert Järvinen |
| --- | --- | --- |

Kokoelmalevyn tiedot
 Julkaistu: 1995
 Tyylilaji: rock
 Levy-yhtiö: Polarvox
Listasijoitukset
  Suomi: Ei listasijoitusta.
Albert Järvisen muut julkaisut
| Mirror Tower 1991 | Aspects of Albert Järvinen 1995 | Patchy Moss – 30 Big Ones 2000 |
Aspects of Albert Järvinen on suomalaisen kitaristi Albert Järvisen kolmen CD:n kokoelmalevy vuodelta 1995. Se sisältää kappaleita Järvisen koko uran ajalta sekä Timo Ukkolan tekemän haastattelun.
Kappaleet

| 0 | 1 | 2 |
| --- | --- | --- |
|  CD 1 Let It Roll  High  Let’s Go Rocking Tonight  Mirror Tower  Roadrunner  Teenage Nervous Breakdown  Song for the Sons  Singing the Memory  Say Mama  Mr. Clarke  Whorehouse Queen  Goin’ to Lousiana  The Train Kept A-Rollin’  Fire  Countdown  Chinatown  |  CD 2 Get On  The Tribe  It’s Only Love  Mister X  Don’t Lie to Me  Rock’n’roll Hoochie Koo  I’m Talkin’ About You  Kings of Power  Slippin’ and Slidin’  Mama Keep Your Big Mouth Shut  Braindamage or Still Alive  Bye Bye Birdie  Jeannie, Jeannie, Jeannie  I Got You (I Feel Good)  Ragin’ On  Rise of the Kantele  |  CD 3 Albert Järvinen interviewed by Timo Ukkola  |
Antti Pehkonen

| Henkilötiedot |
| --- | --- | --- | --- |
Syntymäaika: 4. maaliskuuta 1982 (ikä 42)
Syntymäpaikka: Mariestad, Ruotsi
Pelipaikka: puolustaja
Pituus: 182 cm
Junioriseurat
1993–1998: OLS
Seurat
| Vuodet | Seura | O | (M) |
| 1999–2002 | Tervarit | 67 | (1) |
| 2003 | AC Oulu | 23 | (0) |
| 2004–2006 | FC Lahti | 52 | (2) |
| 2004 | → FC Kuusankoski (laina) | 3 | (0) |
| 2007–2010 | AC Oulu | 89 | (6) |
| 2011 | YPA | 14 | (3) |
| 2013–2014 | OLS | 26 | (3) |
| Yhteensä | Yhteensä | 274 | (15) |
Maajoukkue
| 2000 | Suomi U18 | 5 | (0) |
 Seurajoukkueuran tilastot kattavat vain kansalliset sarjat.
Antti Pehkonen (s. 4. maaliskuuta 1982 Mariestad, Ruotsi) on entinen suomalainen jalkapalloilija, joka päätti pelaajauransa kauden 2011 jälkeen. Pelipaikaltaan hän oli puolustaja. Pehkonen on toiminut myös Oulun Luistinseuran valmennuspäällikkönä. 
Kaudelle 2017 hän nousi   AC Oulun apuvalmentajaksi.
Antti Pehkonen aloitti pelaajauransa kaudella 1999 Tervareiden Kakkosen joukkueessa. Kaudet 2000–2003 Pehkonen pelasi Ykkösessä Tervareiden ja sen sarjapaikan perineen AC Oulun paidassa. Kauden 2003 jälkeen Pehkonen siirtyi FC Lahden liigajoukkueeseen kausiksi 2004–2006, mutta AC Oulun noustua liigaan Pehkonen palasi Ouluun kaudeksi 2007. Pehkonen pelasi kaudet 2007–2010 AC Oulussa, toimien joukkueen kapteenina kaudet 2008–2010. Kauden 2011 hän pelasi Kakkosessa FC YPA:n joukkueessa.
Aiheesta muualla

Antti Pehkonen Sinitähtien sivuilla
Atlant Stadium

| Atlant Stadium |
| --- | --- |

Rakennuksen tiedot
Sijainti:  Navapolatsk, Valko-Venäjä
Avattu:  1970
Kenttä:  Nurmi
Käyttäjät
 FC Naftan Novopolotsk 
Katsojakapasiteetti
 4 522 
Lisää rakennusartikkeleitaArkkitehtuurin teemasivulla
Atlant Stadium on monikäyttöinen stadion Navapolatskissa Valko-Venäjällä. Nykyään sitä käytetään enimmäkseen jalkapallossa FC Naftan Novopolotskin kotikenttänä.  S eon valmistunut vuonna 1970 ja remontoitu 2003. Stadionille mahtuu 4 522 ihmistä.
Aspire Park

Kuva puistosta. Taustalla Torch Tower.
Aspire Park on Dohassa Qatarissa sijaitseva puisto, jonka koko on 88 hehtaaria. Puisto on Dohan suurin puisto, ja siellä on muun muassa leikkipuistoja, juoksuratoja, kuntoiluvälinitä ja Qatarin ainut järvi.
Puisto sijaitsee 2,5 neliökilometrin suuruisella Aspire Zone -urheilualueella. Urheilun lisäksi puiston vetonaula on sen vieressä sijaitseva Torch Tower.
Aiheesta muualla

Kuvia tai muita tiedostoja aiheesta Aspire Park Wikimedia Commonsissa
Atlanta (kuunari)

Atlanta oli suomalainen kolmimastoinen, tammesta rakennettu kuunari, jonka kotisatama oli Vaasa. Atlanta upposi Pohjanlahdella Mikkelinsaarten seudulla 11. lokakuuta 1928 ajettuaan karille. Onnettomuudessa hukkuivat laivan yliperämies H. Tähtivuori ja keittäjä Maria Silvennoinen.
Atlantassa oli lastina 9 000 litraa pirtua sekä tämän kieltolakiaikana laittoman lastin kätkemiseksi koksia. Pirtulasti oli tarkoitus siirtää pienempiin veneisiin mutta huono sää esti lastin purkamisen. Laiva ajautui kuitenkin karille ja upposi niin että mastot jäivät näkyviin.
Atlantan hylky sijaitsee Mikkelinsaarilla Villskäristä koilliseen, Långrevetin länsipuolella noin 10 metrin syvyydessä tasaisella sorapohjalla. Hylky on räjäytetty auki jossain vaiheessa, mutta pohjan kaaret ja osa kansirakenteesta on vielä säilynyt. Laivan lastina ollutta koksia löytyy vielä paikalta.
Arajärvi (järvi Pälkäneellä)

| Arajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°17′56″N, 24°26′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hauhon alue (35.77)
Laskujoki:  oja Levälampeen 
Järvinumero:  35.773.1.010
Mittaustietoja
Pinnankorkeus:  96,6 m  
Rantaviiva:  2,263 km  
Pinta-ala:  18,069 ha  
Saaria:  ei saaria 
 fiArajärvi 
Arajärvi  on Pirkanmaalla Pälkäneellä Arajärven kylän lähellä sijaitseva järvi.
Maantietoa

Järven pinta-ala on 18,1 hehtaaria ja se on 1,0 kilometriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 2,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Iso-Roineen alueeseen (35.773) se kuuluu. Järven vedenpinnan korkeus on 96,6 metriä mpy.
Armstrongin piirikunta (Pennsylvania)

Armstrongin piirikunta (engl. Armstrong County) on Yhdysvaltojen Pennsylvanian osavaltiossa sijaitseva piirikunta. Sen väkiluku oli 64 735 vuonna 2019. Piirikunnan hallintokeskus on Kittanningin kaupunki. Piirikunta on perustettu 12. maaliskuuta 1800.
Aiheesta muualla

Kuvia tai muita tiedostoja aiheesta Armstrongin piirikunta (Pennsylvania) Wikimedia Commonsissa
Audrix

Audrix on kunta Dordognen departementissa Akvitanian hallintoalueella Ranskassa. Kunnassa oli 238 asukasta vuoden 1999 väestönlaskennassa. Audrix'n pinta-ala on kuusi neliökilometriä.
Audrys Juozas Bačkis

Audrys Juozas Bačkis
Audrys Juozas Bačkis (s. 1. helmikuuta 1937, Kaunas) on liettualainen pappi. Hän on toiminut 24. joulukuuta 1991 alkaen Vilnan arkkipiispana, ja hän on myös yksi nykyisistä roomalaiskatolisen kirkon kardinaaleista. Hän osallistui vuonna 2005 ainoana liettualaisena uuden paavin valintaan.
Wikimedia Commonsissa on kuvia tai muita tiedostoja aiheesta .
Aranjuez

| Aranjuez |
| --- | --- |
 Jardín de la Isla
 lippu:  vaakuna
 Aranjuez
 Koordinaatit: 40°02′10″N, 3°36′18″W 
Valtio:   Espanja
Itsehallintoalue:   Madrid
Maakunta:   Madrid
Hallinto:  
 – Hallinnon tyyppi:  Kaupunki
 – Pormestari:  
Pinta-ala:  
 – Kokonaispinta-ala:  201,11 km²
Väkiluku (1.1.2016):  57 932
 – Väestötiheys:  289 as./km²
Infobox OKVirheellinen NIMI-arvo: 
Aranjuez on kaupunki Madridin itsehallintoalueella Espanjassa. Se sijaitsee Tajo- ja Jaramajokien yhtymäkohdassa, 48 kilometriä etelään maan pääkaupungista Madridista. Kaupungin väkiluku vuoden 2016 alussa oli 57 932.
Aranjuez on tunnettu erityisesti kuninkaallisesta palatsistaan (Palacio Real), jonka kuningas Filip II rakennutti loma-asunnoksi 1500-luvulla. Myös vehreissä jokilaaksoissa viljeltävät mansikat ovat maankuuluja. Aranjuezin kulttuurimaisema on UNESCOn maailmanperintöluettelon kohde.
Aranjuez on tunnettu myös Joaquín Rodrigon paljon esitetystä kitarakonsertosta Concierto de Aranjuez.
Kuvia

Kaupungintalo
Palacio Real de Aranjuez
Real Convento de San Pascual
Iglesia de San Antonio
Casa de Caballeros y Oficios
Casa del Labrador
Museo de Falúas
Rautatieasema